[[Fil:Prague Praha 2014 Holmstad - Det nye rådhuset - Navomestska Radnice - The New Town Hall - Nove Mesto - First defenestration.JPG|thumb|Det Nye Rådhus i Prag; stedet for defenestrationen i 1419.]]
=== 1419: Det Nye Rådhus ===
I begyndelsen af [[1400-tallet]] gjorde husitterne (tilhængere af [[reformator]]en [[Jan Hus]]) oprør imod den katolske overmagt i [[Bøhmen]]. I [[1419]] gik den husittiske præst [[Jan Želivský]] i spidsen for sin menighed i et [[optog]] igennem [[Prag]]s gader til [[Det Nye Rådhus (Prag)|Det Nye Rådhus]] (Novoměstská radnice) på [[Karlspladsen]] med krav om at få udvekslet nogle husittiske fanger. På vejen blev der kastet en sten mod Želivský fra et af rådhusets vinduer. Provokeret heraf stormede folkemængden ind i rådhuset, hvor de kastede en dommer, borgmesteren og 13 rådmænd i døden ud af vinduet. Meldingen om begivenheden tog angiveligt livet af den bøhmiske kong [[Wenzel 4. af Luxemburg (Tysk-romerske rige)|Václav 4.]] og var med til at udløse de [[husittiske krige]], der varede indtil 1434.<ref name="Store norske leksikon" /><ref name="Catholic Encyclopedia">{{Kilde |forfatter=C. Wolfsgrüber |år=1907 |kapitel=The Austro-Hungarian Monarchy |titel=The Catholic Encyclopedia |sted=New York |udgiver=Robert Appleton Company |hentet=11. august 2014 |url=http://www.newadvent.org/cathen/02121b.htm |archive-date= 1. juli 2014 |archive-url=https://web.archive.org/web/20140701153324/http://www.newadvent.org/cathen/02121b.htm |url-status=ok }}</ref>
Bygninger,_konstruktioner_og_anlæg Teknologi Død Arkitektur